Diari Oficial de la Generalitat Valenciana


Sumari del DOGV 6821, del 18-07-2012 (2012/6697)

Notificació de resolució sobre declaració d'interés comunitari. Expedient número DIC-05/0171 Gorga.
---------------------------------------------------------------------------------------------------

### Dades del document

Número de DOGV
:   6821

Data del DOGV
:   18-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6697


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució sobre declaració d'interés comunitari. Expedient número DIC-05/0171 Gorga. [2012/6697]  
Com que han resultat infructuoses les gestions realitzades per a efectuar la notificació dirigida a Juan Santiago Salvador Cascant Vicent, en representació de Celler la Muntanya, SL, en el domicili que figura en la seua sol·licitud de declaració d'interés comunitari per a fer l'activitat de celler d'elaboració, criança i embotellament de vins a Gorga, d'acord amb el que preveu l'article 59 de la Llei de Règim Jurídic de les Administracions Públiques, es porta a efecte per este edicte.  
  
Acte que es notifica: el conseller de Medi Ambient, Aigua, Urbanisme i Habitatge, amb data 23 de novembre de 2009, va adoptar la resolució que es transcriu a continuació.  
«Vist l'expedient promogut per Juan Santiago Salvador Cascant Vicent, en representació de Celler la Muntanya, SL, de sol·licitud de declaració d'interés comunitari per a fer l'activitat de celler d'elaboració, criança i embotellament de vins, en sòl no urbanitzable, paratge Estrets, polígon 4, parcel·les 152 i 9539, del municipi de Gorga i de conformitat amb els antecedents de fet següents:  
  
1. En data 8 de març de 2005, s'ha presentat la declaració d'interés comunitari per a fer l'activitat de celler d'elaboració, criança i embotellament de vins, en el paratge Estrets, polígon 4, parcel·les 152 i 9539, del municipi de Gorga.  
2. El sòl on es pretén implantar l'activitat es troba classificat pel planejament vigent en el municipi de Gorga com a sòl no urbanitzable comú (SNUC).  
3. A la vista de la documentació aportada, es desprén que es vol instal·lar el celler en una antiga nau avícola que hi ha en una parcel·la de 3.113 m². Les dimensions de l'edificació (la qual es pretén legalitzar habilitant-la com a celler) són de 40,71 metres de llarg i 10,37 metres d'ample, la qual cosa suposa una superfície total de 422,16 m². No obstant això, només es destinarà l'activitat de celler una superfície útil de 152,41 m², i l'ús de la resta de la superfície construïda queda sense especificar.  
4. Consten en l'expedient els informes següents:  
- Ajuntament de Gorga: informe de data 29 de juny de 2005, en sentit favorable.  
- Informe d'esta conselleria de data 2 d'agost de 2005, que assenyala que les instal·lacions on es pretén realitzar l'activitat sol·licitada no es troben en espais naturals protegits.  
5. En data 27 de juliol de 2009, el Servici Territorial d'Ordenació del Territori d'Alacant emet un informe desfavorable respecte a la sol·licitud de declaració d'interés comunitari, i proposa que no s'admeta a tràmit.  
  
6. En data 30 d'octubre de 2009, el Servici de Coordinació Territorial de la Direcció General d'Urbanisme, basant-se en les dades aportades en l'informe enviat pel servici territorial, emet un informe en relació amb les seues competències de supervisió i coordinació i a fi de determinar els criteris i directrius de política urbanística i de sòl.  
  
Fonaments de dret  
1. Per a resoldre sobre esta sol·licitud té atribució el conseller de Medi Ambient, Aigua, Urbanisme i Habitatge, segons establix l'article 6.J del Reglament d'Òrgans Territorials i Urbanístics de la Generalitat, aprovat pel Decret 162/2007, de 21 de setembre.  
2. La sol·licitud a què es referixen estes actuacions s'ha de resoldre a la llum del que disposa l'article 37 de la Llei 10/2004, de 9 de desembre, de Règim Jurídic de les Administracions Públiques i del Procediment Administratiu Comú, que assenyala que l'Administració pot resoldre no admetre les sol·licituds de reconeixement de drets no previstos en l'ordenament jurídic o manifestament mancades de fonament.  
  
3. En este cas, es produïx un incompliment del requisit de parcel·la mínima exigida per la Llei 10/2004, en l'article 26.B, per a este tipus d'activitat (parcel·la no inferior a una hectàrea, que és major que els 3.113 m² proposats), que podria ser eximible per mitjà de l'aplicació de l'article 30.4 de la pròpia llei, si l'edificació que hi ha (la que es pretén usar per a fer l'activitat sol·licitada) estiguera catalogada. No és este evidentment el cas que ens ocupa, ja que la nau on es pretén instal·lar el celler no té cap tipus de protecció en el planejament municipal.  
  
Per tot això, s'observa la incompatibilitat del que s'ha sol·licitat amb els preceptes i normes esmentades que s'apliquen en matèria d'urbanisme, resolc:  
  
Únic  
No admetre a tràmit la sol·licitud formulada per Celler la Muntanya, SL, de declaració d'interés comunitari per a fer l'activitat de celler d'elaboració, criança i embotellament de vins, en sòl no urbanitzable, paratge Estrets, polígon 4, parcel·les 152 i 9539, del municipi de Gorga.  
Contra esta resolució, que posa fi a la via administrativa, pot interposar-s'hi un recurs de reposició, davant el conseller de Medi Ambient, Aigua, Urbanisme i Habitatge, en el termini d'un mes, comptador des de l'endemà de la notificació, d'acord amb el que establixen els articles 116.1 i 117.1 de la Llei 30/1992, esmentada adés; o bé un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptador des de l'endemà de la notificació, d'acord amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això no impedix que les persones interessades puguen exercir qualsevol altre recurs que consideren oportú.»  
  
València, 19 de juny de 2012.- El director general d'Avaluació Ambiental i Territorial: Juan Giner Corell.